बॉलीवुड एक्टर रणबीर कपूर इन दिनों अपनी अप कमिंग फिल्म ‘ब्रह्मास्त्र’ की शूटिंग में बिजी हैं। हाल ही में रणबीर, आलिया भट्ट और अयान मुखर्जी फिल्म के कुछ सीक्वेंस को शूट करने के लिए बुलगारिया गए हुए थे। वहीं फिल्म के कुछ सीक्वेंस की शूटिंग पूरी करने के बाद वहां से वापस लौट आए हैं। लेकिन रणबीर वहीं से लंदन के लिए रवाना हो गए। बता दें, रणवीर की खास दोस्त और पाकिस्तानी एक्ट्रेस माहिरा खान भी उसी वक्त लंदन में मौजूद थीं। माहिरा अपनी कॉन्ट्रोवर्शियल पाकिस्तानी फिल्म ‘वरना’ के प्रमोशन के लिए वहां पहुंची थीं। इस दौरान माहिरा का बीबीसी के साथ चैट शो के लिए टाइम फिक्स था।